# איקאה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איקאה
פרטי החברה
סוג: | חברה פרטית
שנת ההקמה: | 1943
משרד ראשי: | אלמהולט (Älmhult), שבדיה
מייסדים: | אינגבר קמפרד
אנשי מפתח: | • אנדרס דהלוויג, נשיא • הנס גידל, סגן נשיא
מוצרים עיקריים: | רהיטים להרכבה עצמית
שווי: | {{{שווי}}}
הכנסה: | 14.8 מיליארד אירו
רווח: | {{{רווח}}}
עובדים: | {{{עובדים}}}
דף הבית: | www.ikea.com

אִיקֶאָה (IKEA) היא חברה שבדית המשווקת ריהוט ביתי. לחברה 231 חנויות ב-33 ארצות ועוד חנויות מתוכננות לפתיחה עד סוף שנת 2006. רוב חנויותיה של החברה פזורות ברחבי אירופה, כששאר החנויות ממוקמות בעיקר בארצות הברית, קנדה, אסיה, המזרח התיכון ואוסטרליה. בחנויות אלו ביקרו בשנת 2004 למעלה מ-400 מליון איש, שהניבו לחברה הכנסות של 14.8 מיליארד אירו. קטלוג איקאה מופץ מדי שנה בלמעלה מ-160 מליון עותקים.

## [עריכה] היסטוריה

איקאה נוסדה בשנת 1943 על ידי אינגבר קמפרד, כאשר היה בן שבע עשרה. שם החברה נבנה מהאותיות הראשונות של שמו הפרטי, שם משפחתו, שם החווה (אלמְטָריד Elmtaryd) ושם הכפר (אגונאריד Agunnaryd) בהם גדל. ייתכן וראשי התיבות נבחרו משום שהגייתן קרובה למילה היוונית "בית" (οίκος, אויקוס) והמילה הפינית נכון (oikea, אויקאה).

חזית אחת מחנויות איקאה

איקאה החלה את דרכה כחנות למכירת עטים, ארנקים, מסגרות תמונה, רגלי שולחן, שעונים, תכשיטים וגרבי ניילון, וכל מוצר אחר שקמפרד גילה כי יש צורך בו והוא יכול לספקו במחיר מוזל. רהיטים שולבו במגוון מוצרי החברה בשנת 1947 ובשנת 1955 החלה איקאה לעצב את רהיטיה בעצמה. המוטו הבסיסי שלה היה ועודנו עד היום: אספקת רהיטי איכות מעוצבים היטב ובמחיר סביר להמונים.

בתחילה מכר קמפרד את מוצריו מביתו ובאמצעות הזמנות בדואר, אך לבסוף פתח חנות בעיר הסמוכה, אלמהולט (Älmhult). כאן הוקם גם ה"מחסן" הראשון של החברה, שהפך מודל לחנויות איקאה במקומות אחרים. ב-23 במרץ 1963 הוקמה חנות איקאה הראשונה מחוץ לשבדיה, באסקר שבסמוך לאוסלו בנורבגיה.

החברה המשיכה לפתוח סניפים בדנמרק, שווייץ ואחר כך בגרמניה ובשנת 1975 הרחיבה את אופקיה גם אוסטרליה ואחר כך למזרח הרחוק ולקנדה. בשנת 1983 פתחה החברה חנות ראשונה במזרח התיכון (בערב הסעודית) ובשנת 1985 נפתחה החנות הראשונה של החברה בארצות הברית. איקאה פתחה חנות בנתניה בשנת 1999. קמפרד אינו נמנה היום עם בעלי החברה, אך חברת האחזקות שבבעלות משפחתו מחזיקה בבעלות בה.

בפברואר 2006 הודיעה החברה על פתיחת החנות השנייה שלה בישראל, בעיר ראשון לציון, וזאת לאחר ההצלחה חסרת התקדים של החנות הראשונה הממוקמת באזור התעשייה פולג שבדרום נתניה.

## [עריכה] מוצרי החברה

איקאה ידועה כמשווקת רהיטים בעלי עיצוב מודרני, המוצעים למכירה, ברוב המקרים, כשהם ארוזים באריזה רבועה, ומורכבים מאוחר יותר על–ידי הקונה בביתו. שיטה זו, לטענת איקאה, מאפשרת לה להפחית בעלויות ההובלה של הרהיטים ובכך לקצץ גם בעלויות הקנייה.

כדי לקצץ בעלויות, נוקטת החברה הליכים של ייצור חכם בהם נעשה שימוש ברכיבים אחידים יחסית, ושימוש רחב ביחידות עץ "סנדויץ'". בשנים האחרונות מציעה החברה גם מתכונות ריהוט שלם לבית תחת השם "בוקלוק".

מחיריה הנוחים של החברה, והאפשרות הנוחה עבור לקוחות לבחור ברהיט ולהובילו מיידית ובצורה נוחה לביתו התבררו כשילוב נדרש ואהוד על לקוחות ברחבי העולם. החלטתה של החברה לפתוח רק מספר קטן של חנויות בכל מדינה, הוביל לביקוש שהיה גדול בהרבה מן ההיצע למוצריה ולתופעות הגובלות בהסטריה המונית עם פתיחתן של חנויות חדשות. חנויות איקאה, אף שהן ממוקמות תמיד מחוץ לערים הגדולות, גורמות לעתים קרובות גם לפקקי תנועה בסביבתן.

חנויות איקאה בנויות לרוב כקופסאות גדולות, שהלקוח עובר בהן בכיוון אחד דרך כמעט כל חלקי החנות עד שהוא מגיע לקופה. התצוגה מתחילה בחדרי תצוגה לרהיטים וכלי מטבח, ולאחר מכן המחסן בו ניתן לאסוף את החבילות עבור המוצרים ולהמשיך לקופה. תצוגה זו מאפשרת לאיקאה גם לצמצם במידה ניכרת את צוות המוכרנים בחנות, שכן בחירת המוצרים נעשית באופן עצמאי על–ידי הלקוחות. לעתים, נספחת לחנות גם מסעדה, המגישה לרוב מאכלים שבדיים, שלעתים קרובות ניתן לרכוש גם בה את מרכיבי המזון בנפרד, להכנה בבית. צבעי החנויות, צהוב וכחול, מפגינים גם הם גאווה שבדית, בהיותם צבעי הדגל השבדי.

מקור: http://he.wikipedia.org../../../%D7%90/%D7%99/%D7%A7/%D7%90%D7%99%D7%A7%D7%90%D7%94.html

קטגוריות: חברות | תאגידים רב-לאומיים | מותגים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Alemannisch
- Български
- Català
- Česky
- Dansk
- Deutsch
- Ελληνικά
- Español
- Suomi
- Français
- Magyar
- Bahasa Indonesia
- Italiano
- 日本語
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Русский
- Svenska
- ไทย
- Türkçe
- 中文